โจ๊กสามย่าน
(BKK #646, Total #1393)

จะมีโจ๊กร้านไหนที่คนเยอะปลิ้นร้านได้ตั้งแต่เปิดร้านยันปิดร้านแบบร้านโจ๊กสามย่านนี่บ้างคะ เราได้ยินชื่อเสียงโจ๊กร้านนี้มานาน แต่ก็พึ่งจะได้ลองเมื่อไม่นานมานี้นี่เองค่ะ

ร้านเปิดทุกวันนะคะ แต่มีเวลาเปิด-ปิด สองช่วงเวลา คือ ช่วงเช้า 05:00 - 09:00 กับช่วงบ่าย-เย็น 15:30 - 20:00 แต่โจ๊กอาจจะหมดก่อนนะคะ ก็อาจจะต้องไปก่อนร้านปิดซักพักนึงดีกว่าค่ะ



-- การเดินทาง --
ร้านตั้งอยู่ใน ซ.จุฬา 11 นะคะ ต้องขับรถวนหาที่จอดรถซักหน่อยค่ะ หรือจริงๆ ก็มีลานจอดรถที่สามารถจอดได้ แต่ก็ต้องเดินซักนิดนึง   

	
-- บรรยากาศ -- 
ร้านบรรยากาศห้องแถวนะคะ มีห้องแอร์สามารถให้นั่งทานได้ในร้าน แต่ส่วนใหญ่เห็นลูกค้ายืนรอซื้อกลับกันทั้งนั้นเลยค่ะ 
  

-- การบริการ -- 
การบริการดีนะคะ เราว่าร้านนี้มีการบริหารพนักงานได้ดีมากๆ ขนาดลูกค้ายืนออๆ กันเต็มหน้าร้าน พนักงานทุกคนก็ไม่มีการอารมณ์เสีย ตักโจ๊กใส่ถุงให้ตามคิว เรียกคิวกันยิ้มแย้ม ประทับใจเลยค่ะ 

ในวันที่เราไปเนี่ย จะมีคนคอยรับออร์เดอร์กลับบ้าน โดยเขียนออร์เดอร์ พร้อมชื่อบนถุงค่ะ จากนั้นพนักงานก็จัดโจ๊กใส่ถุงตามคิว และประกาศออร์เดอร์ตามชื่อค่ะ


-- เมนู -- 
เมนูก็จะเป็นโจ๊ก ใส่ไข่ หรือ ไม่ใส่ไข่ พิเศษ หรือ ธรรมดา  


-- ที่ได้ลอง -- 


1.	โจ๊กทุกอย่างพิเศษไม่ไข่ (50)
เราสั่งแบบไม่ไข่ เพราะซื้อกลับบ้านนะคะ กลัวว่ากว่าจะถึงบ้านไข่คงสุกพอดี เลยไม่ใส่ไข่ดีกว่า แต่ขอลองสั่งแบบพิเศษกันเลย เพราะนานๆ จะได้ลองซักที

ซื้อกลับบ้าน ทางร้านจะแยกผักโรยใส่ถุงเล็กๆ และแยกพริกน้ำส้มใส่ถุงเล็กๆ มาให้ค่ะ 

โจ๊กพิเศษ พอเทใส่ชามเท่านั้นแหละค่ะ คือเครื่องเยอะมาก ตัวโจ๊กไม่ได้เยอะมากนะคะ แต่เครื่อง หมู เครื่องใน นี่เยอะมากๆ โจ๊ะเนื้อเนียน แต่ไม่ได้แบบเนียนละเอียดนะคะ และค่อนข้างข้นมากๆ สำหรับเครื่อง ก็จะมีหมูบะช่อ กระเพาะ ตับ และไส้ ให้มาอย่างละหลายชิ้น และชิ้นโตๆ ด้วยค่ะ เครื่องทำดีมากๆ หมูบะช่อนี่คงไม่ต้องพูดถึง ก้อนโตๆ รสชาติดีงาม เครื่องในทุกชิ้นก็ทำได้ดี ไม่มีกลิ่นผิดปกติ อร่อยมากค่ะ 



-- บทสรุป -- 

การเดินทาง   3/5
บรรยากาศ  3/5
บริการ   4/5
ความหลากหลายของเมนู   3/5
รสชาติอาหาร   4/5
ความคุ้มค่า       4/5

โดยรวมชอบนะคะ ได้ชิมแล้วก็เข้าใจเลยค่ะว่าทำไมคนถึงได้เยอะตลอดๆ แบบนี้ โจ๊กเค้าคุณภาพ รสชาติดี จัดเต็มจริงๆ



--- ข้อมูลเพิ่มเติม ---

----------
เบอร์ติดต่อ : 0-216-4809, 085-846-1110
เวลาเปิด-ปิด : ทุกวัน : 05:00 - 09:00, 15:30 - 20:00 
พิกัด : 13.734465,100.5264507
ที่อยู่ : 245 ซอยจุฬา 11 ถนนพระราม 4 ปทุมวัน กรุงเทพฯ , วังใหม่, Bangkok, Thailand 10330
FB :  https://www.facebook.com/jok.3yan/
Website : -
Line : -
IG : -
Email : -
Twitter : -
----------




----------
Copyright  2016. MonnieFoodTravel. All Rights Reserved.
ห้ามทำการดัดแปลง ทำซ้ำ เผยแพร่ ส่วนหนึ่งส่วนใด หรือทั้งหมด ก่อนได้รับอนุญาต
----------
ชิมเอง จ่ายเอง บ่นเอง 
ไม่มีม้า ไม่มีอวย
----------



